CELEX: 32012D0288
Language: ro
Date: 2012-06-01 00:00:00
Title: 2012/288/UE: Decizia de punere în aplicare a Comisiei din 1 iunie 2012 de autorizare a introducerii pe piață a gama-ciclodextrinei ca ingredient alimentar nou conform Regulamentului (CE) nr. 258/97 al Parlamentului European și al Consiliului [notificată cu numărul C(2012) 3496]

5.6.2012   
            
            
               RO
            
            
               Jurnalul Oficial al Uniunii Europene
            
            
               L 144/41
            
         DECIZIA DE PUNERE ÎN APLICARE A COMISIEI
   din 1 iunie 2012
   de autorizare a introducerii pe piață a gama-ciclodextrinei ca ingredient alimentar nou conform Regulamentului (CE) nr. 258/97 al Parlamentului European și al Consiliului
   [notificată cu numărul C(2012) 3496]
   (Numai textul în limba germană este autentic)
   (2012/288/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La data de 26 februarie 2010, societatea Wacker Chemie GmbH a înaintat autorităților competente din Irlanda o cerere de introducere pe piață a γ-ciclodextrinei ca ingredient alimentar nou. Gama-ciclodextrina este un carbohidrat digerabil de adăugat în produsele alimentare.
            
         
               (2)
            
            
               La 9 iulie 2010, organismul competent de evaluare a produselor alimentare din Irlanda a emis raportul de evaluare inițială. Raportul a concluzionat că societatea Wacker Chemie GmbH a oferit suficiente informații pentru autorizarea introducerii pe piață a γ-ciclodextrinei ca ingredient alimentar nou.
            
         
               (3)
            
            
               Comisia a transmis raportul de evaluare inițială tuturor statelor membre la data de 19 iulie 2010.
            
         
               (4)
            
            
               În cursul intervalului de 60 de zile prevăzut la articolul 6 alineatul (4) din Regulamentul (CE) nr. 258/97 s-au formulat obiecții motivate, în conformitate cu dispoziția menționată anterior. În special, au fost aduse obiecții care vizează absorbția de vitamine solubile grase. În conformitate cu dispozițiile articolului 7 alineatul (1), este necesară o decizie de punere în aplicare a Comisiei care să ia în considerare obiecțiile formulate. Explicații suplimentare oferite de către solicitant au atenuat aceste preocupări, spre mulțumirea statele membre și a Comisiei.
            
         
               (5)
            
            
               Adăugarea intenționată de γ-ciclodextrină în alimente în scopuri tehnologice intră în domeniul de aplicare al Regulamentului (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (2) și ar trebui să fie autorizată în conformitate cu regulamentul în cauză.
            
         
               (6)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Gama-ciclodextrina poate fi introdusă pe piață ca ingredient alimentar nou, în conformitate cu anexa.
   Articolul 2
   Denumirea γ-ciclodextrinei, autorizată prin prezenta decizie, pe etichetele produselor alimentare care conțin această substanță, va fi „gama-ciclodextrină” sau „γ-ciclodextrină”.
   Articolul 3
   Prezenta decizie se adresează Wacker Chemie AG, Hanns Seidel Platz 4, 81737 München, Germania.
   
      Adoptată la Bruxelles, 1 iunie 2012.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  JO L 354, 31.12.2008, p. 16.
   
      ANEXĂ
      
         SPECIFICAȚIILE γ-CICLODEXTRINEI
      
      
         Sinonime
      
      γ-ciclodextrină, γ-dextrină, ciclooctaamiloză, ciclomaltooctaoză, γ-cicloamiloză
      
         Definiție
      
      O zaharidă ciclică nereducătoare compusă din opt unități de D-glucopiranozil legate în poziția α-1,4 produsă de acțiunea ciclodextrin-glucoziltransferazei (CGTază, EC 2.4.1.19) asupra amidonului hidrolizat. Recuperarea și purificarea γ-ciclodextrinei poate fi efectuată prin precipitarea unui complex de γ-ciclodextrină cu 8-ciclohexadecen-1-on, dizolvarea complexului cu apă și n-decan, striparea cu abur a fazei apoase și recuperarea gama-ciclodextrinei din soluție prin cristalizare.
      
                  Denumire chimică
               
               
                  Ciclooctaamiloză
               
            
                  CAS. Număr
               
               
                  17465-86-0
               
            
                  Formula chimică
               
               
                  (C6H10O5)8
                  
               
            
                  Structura chimică
               
               
                  
                     
               
            
                  Testare
               
               
                  Minim 98 % (raportat la substanța uscată)
               
            
                  Descriere
               
               
                  solid de culoare albă sau aproape albă, practic inodor
               
            
         Caracteristici
      
      
         Identificare
      
      
                  Interval de topire
               
               
                  Se descompune la o temperatură de peste 285 °C
               
            
                  Solubilitate
               
               
                  Liber solubil în apă; foarte puțin solubil în etanol
               
            
                  Rotație specifică
               
               
                  [α]D
                     25: între + 174° și + 180° (soluție 1 %)
               
            
         Puritate
      
      
                  Apă
               
               
                  Nu mai mult de 11 %
               
            
                  Complexant rezidual [8-ciclohexadecen-1-on (CHDC)]
               
               
                  Nu mai mult de 4 mg/kg
               
            
                  Solvent rezidual (n-decan)
               
               
                  Nu mai mult de 6 mg/kg
               
            
                  Substanțe reducătoare
               
               
                  Nu mai mult de 0,5 % (ca glucoză)
               
            
                  Cenușă sulfatată
               
               
                  Nu mai mult de 0,1 %